
2 DR.30.10.2008 
 

1.  Dato' Ismail Kasim [Arau] minta Menteri Pengangkutan menyatakan apakah 
tindakan pihak kementerian dalam memastikan KLIA dapat terus menjadi hab penerbangan 
yang terbaik di dunia.  

 Timbalan Menteri Pengangkutan [Datuk Seri Panglima Lajim Ukin]:  Tuan 
Yang di-Pertua, bagi memastikan KLIA terus menjadi hab penerbangan yang terbaik di 
dunia, kerajaan telah mengambil langkah-langkah seperti berikut: 

(i) mengadakan rundingan udara dua hala dengan negara-negara 
asing secara berterusan bagi meningkatkan kapasiti dan 
fleksibiliti hab-hab trafik udara.  Dengan peningkatan kapasiti 
dan hab-hab pengangkutan udara ia secara tidak langsung 
dapat menambah rangkaian penerbangan syarikat-syarikat 
penerbangan Malaysia seperti penerbangan Malaysia MAS dan 
AirAsia serta menarik lebih banyak lagi syarikat  penerbangan 
asing untuk beroperasi di KLIA; 

(ii) memberikan pengecualian 100% ke atas caj-caj memarkir 
(parking) dan pendaratan kepada syarikat-syarikat penerbangan 
asing sedia ada yang menambah perkhidmatan dan syarikat-
syarikat penerbangan baru yang mula beroperasi di KLIA untuk 
tempoh tiga tahun; 

(iii) menawarkan ruang pejabat di KLIA secara percuma untuk 
tempoh enam bulan pertama kepada syarikat-syarikat 
penerbangan asing baru di KLIA; 

(iv) mewujudkan kawasan bebas cukai (free trade zone) di KLIA 
berupaya untuk mengendalikan aktiviti nilai tambah 
perdagangan, penggredan, penyusunan, pembungkusan dan 
pelabelan semula komoditi-komoditi yang dibawa masuk melalui 
KLIA.  Aktiviti ini ditambah dan akan menarik lebih banyak 
syarikat penerbangan kargo asing untuk beroperasi di KLIA dan 
seterusnya menjadikan KLIA menjadi sebagai hab kargo 
serantau; 

(v) menyediakan kemudahan pusat sehenti (one stop centre) di 
KLIA untuk mempercepatkan proses pengendalian kargo (cargo 
clearance) di KLIA.  Agensi-agensi kerajaan yang diletakkan di 
bawah pusat sehenti adalah Jabatan Pertanian, Jabatan 
Perikanan, Jabatan Perkhidmatan Veterinar, Lembaga 
Kemajuan Ikan Malaysia (LKIM), Lembaga Pemasaran 
Pertanian Persekutuan (FAMA), Bahagian Farmasi MOH dan 
Unit Kawalan Penerbitan daripada Kementerian Dalam Negeri;  

(vi) meningkat mutu perkhidmatan pengangkutan awam di KLIA 
seperti Express Rail Link (ERL), bas, teksi dan limousin yang 
menghubungi KLIA, Kuala Lumpur, Putrajaya dan Bandar Tasik 
Selatan dan Nilai; dan 

(vii) menambah bilangan ruang perniagaan seperti butik barangan 
berjenama, restoran, kedai cenderamata, kedai buku dan lain-
lain di KLIA bagi menarik ramai pengunjung di KLIA untuk 
membeli belah. 

Sekian. 
 
Dato’ Ismail Kasim [Arau]:  Terima kasih Tuan Yang di-Pertua dan terima kasih 

Yang Berhormat Timbalan Menteri.  Walaupun pelbagai insentif telah ditawarkan oleh pihak 
kerajaan dalam memastikan syarikat-syarikat penerbangan menjadikan lapangan terbang 
KLIA ini sebagai hab penerbangan terkemuka tetapi kita lihat beberapa syarikat ternama 
seperti British Airways, dan Lufthansa di mana mereka tidak lagi mendarat di KLIA.   

 



1. Dato' Ismail Kasim [Arau] minta Menteri Pengangkutan menyatakan apakah tindakan pihak kementerian dalam memastikan KLIA dapat terus menjadi hab penerbangan yang terbaik di dunia. Timbalan Menteri Pengangkutan [Datuk Seri Panglima Lajim Ukin]: Tuan Yang di-Pertua, bagi memastikan KLIA terus menjadi hab penerbangan yang terbaik di dunia, kerajaan telah mengambil langkah-langkah seperti berikut: (i) mengadakan rundingan udara dua hala dengan negara-negara asing secara berterusan bagi meningkatkan kapasiti dan fleksibiliti hab-hab trafik udara. Dengan peningkatan kapasiti dan hab-hab pengangkutan udara ia secara tidak langsung dapat menambah rangkaian penerbangan syarikat-syarikat penerbangan Malaysia seperti penerbangan Malaysia MAS dan AirAsia serta menarik lebih banyak lagi syarikat penerbangan asing untuk beroperasi di KLIA; (ii) memberikan pengecualian 100% ke atas caj-caj memarkir (parking) dan pendaratan kepada syarikat-syarikat penerbangan asing sedia ada yang menambah perkhidmatan dan syarikat- syarikat penerbangan baru yang mula beroperasi di KLIA untuk tempoh tiga tahun; (iii) menawarkan ruang pejabat di KLIA secara percuma untuk tempoh enam bulan pertama kepada syarikat-syarikat penerbangan asing baru di KLIA; (iv) mewujudkan kawasan bebas cukai (free trade zone) di KLIA berupaya untuk mengendalikan aktiviti nilai tambah perdagangan, penggredan, penyusunan, pembungkusan dan pelabelan semula komoditi-komoditi yang dibawa masuk melalui KLIA. Aktiviti ini ditambah dan akan menarik lebih banyak syarikat penerbangan kargo asing untuk beroperasi di KLIA dan seterusnya menjadikan KLIA menjadi sebagai hab kargo serantau; (v) menyediakan kemudahan pusat sehenti (one stop centre) di KLIA untuk mempercepatkan proses pengendalian kargo (cargo clearance) di KLIA. Agensi-agensi kerajaan yang diletakkan di bawah pusat sehenti adalah Jabatan Pertanian, Jabatan Perikanan, Jabatan Perkhidmatan Veterinar, Lembaga Kemajuan Ikan Malaysia (LKIM), Lembaga Pemasaran Pertanian Persekutuan (FAMA), Bahagian Farmasi MOH dan Unit Kawalan Penerbitan daripada Kementerian Dalam Negeri; (vi) meningkat mutu perkhidmatan pengangkutan awam di KLIA seperti Express Rail Link (ERL), bas, teksi dan limousin yang menghubungi KLIA, Kuala Lumpur, Putrajaya dan Bandar Tasik Selatan dan Nilai; dan (vii) menambah bilangan ruang perniagaan seperti butik barangan berjenama, restoran, kedai cenderamata, kedai buku dan lain- lain di KLIA bagi menarik ramai pengunjung di KLIA untuk membeli belah. Sekian. Dato' Ismail Kasim [Arau]: Terima kasih Tuan Yang di-Pertua dan terima kasih Yang Berhormat Timbalan Menteri. Walaupun pelbagai insentif telah ditawarkan oleh pihak kerajaan dalam memastikan syarikat-syarikat penerbangan menjadikan lapangan terbang KLIA ini sebagai hab penerbangan terkemuka tetapi kita lihat beberapa syarikat ternama seperti British Airways, dan Lufthansa di mana mereka tidak lagi mendarat di KLIA.